《张氏馆中早作》
宋代·陈著

小窗一榻清于水，亲戚相看话久暌。
困带诗情投角枕，梦随梅伴策霜藜。
邻家落杵催樵爨，山寺分钟撼竹栖。
犯冷披衣卷帘立，小丹山在翠楼西。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。